KOMISIJOS REGLAMENTAS (EB) Nr. 1267/2005
2005 m. rugpjūčio 1 d.
leidžiantis pateikti paraiškas dėl grąžinamųjų išmokų sertifikatų, kaip numatyta Reglamento (EB) Nr. 1043/2005 38 straipsnio 1 dalyje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1),
atsižvelgdama į 2005 m. birželio 30 d. Komisijos reglamentą (EB) Nr. 1043/2005, įgyvendinantį Tarybos reglamentą (EB) Nr. 3448/93 dėl eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos ir tokių grąžinamųjų išmokų sumos nustatymo kriterijų (2), ypač į jo 38 straipsnio 1 dalį,
kadangi:
(1)
Išdavus sertifikatus pagal Reglamento (EB) Nr. 1043/2005 36 straipsnį, pagal to reglamento 35 straipsnio 2 dalį nustatytos sumos lieka neišnaudotos.
(2)
Kad šios sumos galėtų būti paskirtos, reikėtų leisti verslo subjektams pateikti paraiškas dėl grąžinamųjų išmokų sertifikatų iki 2005 m. spalio 1 d. eksportuotinoms prekėms,
PRIĖMĖ ŠĮ REGLAMENTĄ:
1 straipsnis
Pagal Reglamento (EB) Nr. 1043/2005 38 straipsnio 1 dalį paraiškos grąžinamųjų išmokų sertifikatams gauti iki 2005 m. spalio 1 d. eksportuotinoms prekėms gali būti paduodamos nuo pirmadienio, 2005 m. rugpjūčio 8 d.
2 straipsnis
Šis reglamentas įsigalioja 2005 m. rugpjūčio 2 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 1 d.